બ્રિક્સ સમિટમાં વડાપ્રધાન નરેન્દ્ર મોદીએ ઈજિપ્તના પ્રમુખ ફત્તા અલ સીસી સાથે પણ દ્વિપક્ષીય બેઠક યોજી હતી. ઈજિપ્તના પ્રમુખ સાથે બેઠક યોજ્યા પછી જ વડાપ્રધાન મોદી ચીનના પ્રમુખ જિનપિંગને મળ્યા હતા. મોદીએ કહ્યું હતું કે, ઈજિપ્તના પ્રમુખ સાથે દ્વિપક્ષીય બેઠક કરીને ભારત ખુશ છે. બંને દેશો ઐતિહાસિક સંબંધો વધારે મજબૂત કરવાની દિશામાં આગળ વધવા આતુર છે. ઈજિપ્ત ભારતના મહત્ત્વના ભાગીદારો પૈકીનું એક છે. ભારત અને ઈજિપ્ત આર્થિક અને સુરક્ષા સંબંધિત ક્ષેત્રે આગળ વધીને હજુ વધારે મજબૂત સંબંધ સ્થાપવા આતુર છે.